Fedde winndere: sekereteer general fedde hezbollaah Liban teeŋtinii e jemma ɓennuɗo faade e loro walloondirde yimɓe Liban e kooninkooɓe kisal leydi ɓee, o hollirii wonde: kañooɓe ɓee ina njooɗii padi juumre juulɓe ko ɗuum waɗi musidal juulɓe ngal ina jogii responsabilite mawɗo fii reende mangu diine lisilaam e nokkuure muuɗum.
Cimtol jaaynde qur’aaniyaŋkoore international (iqna) egginiɗum ko e aayaawo habrirde (Al ahd), seyid hassane Nasrallaah, sekereteer general fedde Hezbollaah Liban oo, e nder jemma ɓennuɗo 04 novembre e nder batu boyol jamma Muharam gadaniiɗo Liban e nder centre (seyid shuhadaa) to tundu (Al ruwiis) leydi Libano naamndiima kadi nde yimɓe liban ɓee njaggoondirta ɓe mballoondira e kooninkooɓe kisal ɓee e nder tunnduuji ceertuɗi leydi hee e walloondirde kadi e waɗooɓe batuuji boyol aachuuraa.
Seyid Hassan nasrallaah jokki heen e dow joofaade faade e hoolayru wondu e leydi hee e kuuɗe joljoli waɗooɓe bojji huseyniyaŋkooji wonde woto ɓe njaltin microji maɓɓe e laabi hee tawa ɓe kaaɗniɗi tan ko e nder nokkuuji ɓe ngoni e bataade hee.
Sekereteer general fedde hezbollaah oo e dow joofaade mbo e sharɗuuji gondaaɗi to baŋe hoolayru, o hollirii wonde jawwu laamu e dow lisilaam ko ko tiiɗi e nder ɗii ɗoo duuɓi ɓennuɗi, ɗuum ɓeydiima e hitaande hikka ndee, occasion ji ɗii ko ko ustii, eɗen ceedii heen fitinaaji keewɗi.
O naamndiima wonde woto yimɓe njagir diinee ji ɗii e dow kuuɗe yoga e maɓɓe, o wi’I: minen min ñaawirtaa diine e dow waddu abbiiɓe diine oo ɓee, miɗen ñaagoo yimɓe aduna ne mbaasata jaggirde diine amen oo e dow jume amen.
Sekereteer general fedde hezbollaah oo hollirii wonde: hare nde alaa ɗo fawii ina e hakkunde juulɓe hee gañooɓe ɓee ina njooɗii na ndaara ɓeenin padii juume meeɗen, ko ɗuum waɗi hande julɓe ɓee ina njogii responsabilite fii reende diine lisilaam e nokkuure mun.
Seyid Hassan nasrallaah gasniri ko wiide: batuuji aachuuraa ko batuuji siwtorde alla, jaŋngugol qur’aana, du’aa e wuurtinde sunnaaji nelaaɓe alla minen ko e dow faandaare sabu alla waɗi haa miɗen tawtoree heen.
1311393
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn unk